nikhil siddhartha's arjun suravaram gets a release date
`అర్జున్‌ సురవరం`కి మోక్షం..  ఈ సారైనా వస్తాడా?
నిఖిల్, లావణ్య త్రిపాఠి జంటగా తెరకెక్కిన యాక్షన్‌ థ్రిల్లర్‌ మూవీ అర్జున్‌ సురవరం. చాలా కాలంగా వాయిద పడుతూ వస్తున్న ఈ సినిమాను నవంబర్‌ 29న రిలీజ్ చేస్తున్నట్టుగా చిత్రయూనిట్‌ ప్రకటించారు.
Samayam Telugu | Updated:
Oct 26, 2019, 01:48PM IST
నిఖిల్‌ సిద్ధార్థ్‌
యంగ్ హీరో నిఖిల్‌కి ఈ మధ్య కాలం అస్సలు కలిసి రావటం లేదు. ఈ మధ్యకాలంలో ఈ హీరో నటించిన సినిమాలన్ని బాక్సాఫీస్‌ ముందు నిరాశపరిచాయి. 2016లో రిలీజ్‌ అయిన ఎక్కడికిపోతావు చిన్నవాడా సినిమా తరువాత నిఖిల్ నటించిన ఏ సినిమా కూడా సక్సెస్‌ కాలేదు. వరుసగా కేశవ, కిరాక్‌ పార్టీ సినిమాలతో నిరాశపరిచాడు నిఖిల్.
ఆ తరువాత ఎన్నో ఆశలతో అర్జున్‌ సురవరం సినిమాను చేశాడు. తమిళ్‌లో సూపర్‌ హిట్ అయిన కనితన్‌ సినిమాను తెలుగులో రీమేక్‌ చేశాడు. ఈ సినిమాకు ముందుగా ముద్ర అనే టైటిల్‌ను ఫిక్స్‌ చేశారు. అయితే టైటిల్‌ విషయంలో వివాదం తలెత్తడంతో తప్పని సరి పరిస్థితుల్లో టైటిల్‌ను అర్జున్‌ సురవరంగా మార్చారు. అయితే నిఖిల్ కష్టాలు అక్కడితో ఆగిపోలేదు.
Visit Site
Recommended byColombia
సినిమా రిలీజ్‌ డేట్‌ ప్రకటించినా అనుకున్న సమయానికి రిలీజ్‌ చేయలేకపోయారు. ముందుగా ఈ సినిమాను మేలోనే రిలీజ్ చేయాలని భావించినా అనివార్య కారణాల వల్ల వాయిదా పడుతూ వస్తోంది. ఒక దశలో జనం కూడా నిఖిల్ సినిమా ఒకటి రిలీజ్‌కు ఉన్న విషయమే మర్చిపోయారు. అయితే తాజాగా ఈ సినిమా కొత్త రిలీజ్ డేట్‌ను ప్రకటించారు చిత్రయూనిట్.
Also Read: `సూపర్‌ మచ్చి` అంటున్న మెగాస్టార్ చిన్నల్లుడు
నవంబర్‌ 29న అర్జున్‌ సురవరం ప్రేక్షకుల ముందుకు రానుంది. గతంలో చాలా సార్లు ఇలా రిలీజ్‌ డేట్‌ ప్రకటించి తరువాత సినిమాను వాయిదా వేశారు. మరి ఈ సారైనా అనుకున్నట్టుగా సినిమా రిలీజ్‌ అవుతుందా అన్న అనుమానాలు వ్యక్తం చేశాస్తున్నారు సినీ జనాలు.
నిఖిల్ సరసన లావణ్య త్రిపాఠి హీరోయిన్‌గా నటిస్తున్న ఈ సినిమాకు టి. సంతోష్ దర్శకుడు. ఠాగూర్‌ మధు సమర్పణలో రాజ్‌ కుమార్ ఆకెళ్ల ఈ సినిమాను నిర్మించారు. విద్యా వ్యవస్థలో జరుగుతున్న మోసాల నేపథ్యంలో తెరకెక్కిన ఈ సినిమాకు సామ్‌ సీఎస్‌ సంగీతమందిస్తున్నారు. పోసాని కృష్ణమురళి, సత్య, తరుణ్ అరోరాలు కీలక పాత్రల్లో నటిస్తున్నారు.